OpenLLM-France/wikimedia huggingface dataset:
# Kínaros

Kínaros és una de les illes que formen l'arxipèlag del Dodecanès. Està situada a la zona costanera entre les Cíclades i la resta d'illes del Dodecanès, a l'oest de Kalymnos i de Leros. Després d'Astipàlea és l'illa més occidental d'aquest arxipèlag. Té una superfície de 4,5 quilòmetres quadrats i una població total de dos habitants. Pertany al municipi de Leros. El punt més alt de l'illa és el mont Pope que sobresurt fins a 296 metres per damunt del nivell de la mar.
Kinaros és la part de la xarxa Natura 2000 juntament amb la part nord d'Amorgos i de Lévitha. També és una àrea important per a la protecció de les aus.
A la part superior de l'illa s'hi han identificat restes arqueològiques que testimonien que l'illa va ser habitada de forma permanent en temps passats.

## Referències

* ↑ Υπουργείο Περιβάλλοντος, Βόρεια Αμοργός, Λέβιθα, Κίναρος
* ↑ Ίδρυμα Μείζονος Ελληνισμού, Κίναρος
Unitats perifèriques de Grècia
# Kráľovce-Krnišov

Kráľovce-Krnišov és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1329.
# Joe Ranft

Joseph Henry "Joe" Ranft (Pasadena, Califòrnia, 13 de març de 1960 - Comtat de Mendocino, Califòrnia, 16 d'agost de 2005) fou un guionista, animador, doblador i mag estatunidenc que va treballar per Pixar i Disney. El seu germà Jerome és un escultor que també ha treballat per algunes pel·lícules de Pixar.

## Infància

Joe Ranft va néixer a Pasadena, però va créixer a Whittier (Califòrnia). Des de ben petit, era aficionat a la màgia, a explicar contes, a les pel·lícules i les comèdies. Quan va acabar el batxillerat, el 1978, va començar a estudiar animació de personatges a l'Institut de les Arts de Califòrnia, on va coincidir amb John Lasseter i Brad Bird. Al cap de dos anys, la pel·lícula d'aficionat de Ranft Good Humor va cridar l'atenció de directius d'animació de la Disney, que li van oferir una feina.

## Mort

El 16 d'agost de 2005 anava de passatger amb cotxe quan el conductor, Elegba Earl, va perdre el control i va sortir de la carretera. El cotxe va caure 39 metres a la desembocadura del Riu Navarro al Comtat de Mendocino (Califòrnia). Ranft i Earl van morir-se a la caiguda, i un altre passatger, Eric Frierson, va sobreviure amb lesions moderades.
Estava casat i tenia dos fills. Va morir durant la producció de la pel·lícula Cars, que havia co-dirigit. La pel·lícula i el joc associat són dedicats a la seva memòria, i la pel·lícula de Tim Burton La núvia cadàver, de la qual Ranft en va ser el productor executiu, també. Henry Selick el va anomenar "el gegant de les històries de la nostra generació."
A la pel·lícula de Henry Selick Coraline, el camió de mudances que trasllada a Coraline al seu nou apartament porta el logo "Ranft Moving, Inc.", en honor de Ranft. Els treballadors tenen l'aparença de Joe i Jerome Ranft, el seu germà, el qual dobla un dels treballadors.

## Referències

* 1 2 Alan Woollcombe «Joe Ranft». The Independent, 23-08-2005 [Consulta: 24 gener 2010].
* ↑ Scott Weinberg «Pixar's Joe Ranft Falls to a Tragic Death». Rotten Tomatoes, 19-08-2005 [Consulta: 26 agost 2008]. Arxivat 2008-10-28 a Wayback Machine. «Còpia arxivada». Arxivat de l'original el 2008-10-28. [Consulta: 15 maig 2010].
* 1 2 Sheigh Crabtree «Pixar Animation's Joe Ranft, 45». The Hollywood Reporter, 18-08-2005.

## Enllaços externs

* Joe Ranft a Disney Legends (anglès)
* Pixar Artist's corner Arxivat 2002-12-11 a Wayback Machine. (anglès)
# Kráľova Lehota

Kráľova Lehota és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1361.
# Disanayaka Mudiyanselage Jayaratne

Disanayaka Mudiyanselage Jayaratne (Colombo, 7 de juny de 1931 - Kandy, 19 de novembre de 2019) més conegut com a D. M. "Di Mu" Jayaratne va ser un polític de Sri Lanka que va ocupar el càrrec de primer ministre entre 2010 i gener de 2015.

## Referències

* ↑ «:.News Line: Di Mu is new Prime Minister» (en anglès). Arxivat de l'original el 2010-04-21. [Consulta: 18 febrer 2015].
* ↑ «Parliament profile» (en anglès).
# Muscarina

Muscarina, L-(+)-muscarina, és un metabòlit secundari natural que es troba en certs bolets, particularment en els dels gèneres Inocybe i Clitocybe, com l'espècie mortal C. dealbata. Els bolets dels gèneres Entoloma i Mycena també s'ha trobat que tenen cert contingut de muscarina els quals poden ser perillosos si s'ingereixen. La muscarina es troba a nivells inofensius en els gèneres Boletus, Hygrocybe, Lactarius i Russula. En Amanita muscaria n'hi ha també poca quantitat; el compost faramcològic més rellevant d'aquest bolet és el muscimol. A. muscaria conté una dosi variable de muscarina, normalment al voltant del 0.0003% en el pes fresc. Inocybe i Clitocybe contenen concentracions de muscarina de fins a 1,6%.
És un antagonista no selectiu del receptor muscarínic de l'acetilcolina.

## Història

La muscarina va ser aïllada primer de l'Amanita muscaria el 1869. Va ser la primera substància parasimpatomimètica que es va estudiar. És una amina quaternària i travessa la barrera del cervell. Provoca convulsions i la mort.

## Estructura

La muscarina mimetitza la funció del neurotransmissor natural acetilcolina en el sistema nerviós, malgrat la seva estructura menys flexible deguda al seu anell de cinc membres.
Hi ha dues formes mirall de la muscarina: 2S-muscarina i 2R-muscarina.
* Figura 1. Estructura de la 2S-muscarina.
* Figura 2. Estructura de la 2R-muscarina.

## Medicina

Els agonistes muscarínics es fan servir per al tractament del glaucoma, íleus postoperatiu, megacòlon congènit, retenció urinària i xerostomia. La muscarina està contraindicada en pacients amb asma o MPOC o en pacients amb úlcera pèptica.

## Toxicologia

L'enverinament per muscarina presenta miosi, visió borrosa, salivació incrementada, sudoració excessiva, lacrimació, secrecions bronquials, broncoconstricció, bradicàrdia, rampa abdominal, diarrea i poliúria. L'antídot específic és l'atropina. Altres antagonistes de la muscarina són escopolamina i pirenzepina.

## Referències

* ↑ Lurie, Y., Wasser, S.P., Taha, M., Shehade, H., Nijim, J., et al (2009). "Mushroom poisoning from species of genus Inocybe (fiber head mushroom): a case series with exact species identification " Clinical toxicology 47(6): 562-565.
* ↑ Pappano Achilles J, "Chapter 7. Cholinoceptor-Activating & Cholinesterase-Inhibiting Drugs" (Chapter). Katzung BG: Basic & Clinical Pharmacology, 11e
* ↑ Frydenvang, K., Jensen, B. (1993) Acta Crystallographica Section C-Crystal Structure Communications Structures of muscarine picrate and muscarine tetraphenylborate 49, 985-990
* ↑ Lurie, Y., Wasser, S., Taha, M., Shehade, H., Nijim, J., Hoffmann, Y, Basis, F, Vardi, M., Lavon, O., Suaed, S., Bisharat, B, and Bentur, Y. (2009) Mushroom poisoning from species of genus Inocybe (fiber head mushroom): a case series with exact species identification, Clinical Toxicology vol. 47 no. 6

## Enllaços externs

* Treatment of muscarine poisoning
* Psychoactive Amanitas on Erowid
# Alpharetta

Alpharetta és una població dels Estats Units a l'estat de Geòrgia. Segons el cens del 2008 tenia 49.903 habitants.

## Demografia

Segons el cens del 2000, Alpharetta tenia 34.854 habitants, 13.911 habitatges, i 8.916 famílies. La densitat de població era de 630 habitants per km².
Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Alpharetta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Alpharetta». American Fact Finder. Oficina del Cens dels Estats Units, 12-01-2010.
# Neper

    Aquest article és sobre una unitat de mesura. Sobre el matemàtic escocès, vegeu John Napier
El neper (Np) és una unitat de mesura relativa que s'utilitza sovint en el camp de la telecomunicació, per a expressar relacions entre voltatges o intensitats. El seu nom procedeix de John Napier, l'inventor dels logaritmes. Encara que no és una unitat de mesura del Sistema Internacional, el seu ús és àmpliament generalitzat, i té la mateixa finalitat que el decibel. La diferència fonamental entre el decibel i el neper, és que el decibel està basat en el logaritme decimal de la relació de magnituds, mentre que el neper ho està en el logaritme natural o neperià de l'esmentada relació.
Essent $x_{1}\,$ i $x_{2}\,$ dos valors relacionats, el neper es defineix de la següent manera:
    ${\text{Np}}=\ln {\frac {x_{1}}{x_{2}}}=\ln x_{1}-\ln x_{2}$
on $\ln \,$ és el logaritme natural.

## Relació amb el decibel

El neper s'utilitza principalmennt per expressar relacions entre voltatge sobre intensitats mentre que el decibel, és més utilitzat per expressar relacions entre potències. Tenint en compte es pot establir la relació entre ambdues unitats a partir d'una relació de voltatges:
${\text{1 Np}}=\ln {\frac {V_{1}}{V_{2}}}$
per la qual cosa:
${\frac {V_{1}}{V_{2}}}=e=2,71828182846$
La correspondecia de Np a dB de la mateixa magnitud física, i.e., potència amb potència o intensitat amb intensitat és:
$1{\text{Np}}=10\log(e)dB\approx 4,343{\text{dB}}$
L'equivalència anterior està prohibida en telecomunicacions per tal d'evitar ambigüitats. Si ara es calcula quants decibels corresponen a aquesta relació de tensions, amb la relació de potències es té:
$1\ {\mbox{Np}}={\frac {20}{ln_10}}{\mbox{dB}}\approx 8{.}685889638\ {\mbox{dB}}\,$
i a l'inrevés
$1\ {\mbox{dB}}={\frac {1}{20\log _{10}e}}\ {\mbox{Np}}\approx 0{.}115129254\ {\mbox{Np}}.\,$
Encara que, com s'ha dit, es pot utilitzar per a relacions de potències, voltatges o intensitats, en el cas de potències i tenint en compte que:
$P={\frac {V^{2}}{R}}$
el valor en nepers queda determinat per la fórmula:
${\text{Np}}=0,5\cdot \ln {\frac {P_{1}}{P_{2}}}$
Igual que el decibel, el neper és una unitat adimensional, estant l'ús d'ambdues unitats reconegut per la Unió Internacional de Telecomunicacions (UIT) i pel Sistema Internacional de Pesos i Mesures (SI).

## Vegeu també

* Soni
* Acústica
* Nombre e
* Decibel

## Referències

* ↑ Bureau International des Poids et Mesures (2006), The International System of Units (SI) Brochure, 8th edition, pp 127-128. (anglès)
* ↑ «Use of the decibel and the neper in telecommunications» (en anglès) p. 4. ITU (International Telecommunications Union).

## Enllaços externs

* El Decibel i el Neper Arxivat 2010-01-05 a Wayback Machine.
# Narooma

Narooma és un poble de l'estat australià de Nova Gal·les del Sud a la costa de l'extrem sud. El poble hi és a la via Princes. El nom es diu que deriva de la paraula aborigen que significa «aigües blaves». Al cens del 2006, Narooma tenia 3,100 habitants.
# Andrei Glanzmann

Andrei Glanzmann (Eperjes, 27 de març de 1907 - 23 de juny de 1988) fou un futbolista romanès de la dècada de 1930.
Pel que fa a clubs, va jugar al CA Oradea i Ripensia Timişoara. Fou internacional amb Romania i disputà el Mundial de 1930.

## Referències

* ↑ Stats on Romaniasoccer.ro
* ↑ «Archived copy». Arxivat de l'original el 2012-03-27. [Consulta: 3 setembre 2011].
* ↑ Andrei Glanzmann a National-Football-Teams.com (anglès)
# Nefó d'Alexandria

Nefó d'Alexandria va ser patriarca Ortodox d'Alexandria de l'any 1366 al 1385.
Va residir a Constantinoble. Va signar el protocol contra Pròcor i Cidoni, seguidors de Barlaam de Seminara i Gregori Acindí, condemnats per l'Església Ortodoxa. L'any 1367 va rebre, juntament amb els altres primats de l'Església Ortodoxa, una carta del papa Urbà V buscant la reunificació amb l'Església Llatina.

## Referències

* ↑ «Nophon (1366-1385)». Previous patriarchs. Patriarchate of Alexandria. [Consulta: 17 setembre 2023].
* ↑ Padri Benedettini della Congregazione di S.Mauro in Francia. L'arte di verificare le date dei fatti storici, delle inscrizioni, delle cronache e di altri antichi monumenti dal principio dell'era cristiana sino all'anno 1770, vol. 2. Venècia: Dalla Tip. di Giuseppe Gattei, 1839, p. 309.
# NGC 5474

NGC 5474 és una galàxia nana peculiar en la constel·lació de l'Ossa Major. És una de les nombroses galàxies satèl·lit que acompanyen la galàxia del Molinet, una galàxia espiral de gran disseny, i n'és la més pròxima a la M101.
La interacció gravitatòria entre NGC 5474 i la galàxia del Molinet ha distorsionat fortament la galàxia. Com a resultat, el disc i el nucli estan en una relació inusual. La formació d'estrelles en aquesta galàxia (tal com assenyala la línia espectral d'emissió d'hidrogen) es produeix fora del nucli. NGC 5474 mostra alguns signes d'una estructura en espiral. Com a resultat, aquesta galàxia es classifica sovint com una galàxia espiral nana, un grup relativament rar de galàxies nanes.

## Referències

* ↑ «A catalog of visually classified galaxies in the local (z ~ 0.01) universe». The Astrophysical Journal Supplement Series, 2, 15-04-2015, pàg. 27. DOI: 10.1088/0067-0049/217/2/27.
* ↑ «NGC 5474 (= PGC 50216)». [Consulta: 23 març 2020].
* 1 2 R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Afirmat a: Third Reference Catalogue of Bright Galaxies, Version 9. Autor: Gérard de Vaucouleurs. Editorial: Springer Science+Business Media. Llengua del terme, de l'obra o del nom: anglès. Data de publicació: 1991.
* ↑ Armando Gil de Paz «The GALEX Ultraviolet Atlas of Nearby Galaxies». The Astrophysical Journal Supplement Series, 2, 01-12-2007, pàg. 185–255. DOI: 10.1086/516636.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.
* ↑ A. Sandage, J. Bedke. Carnegie Atlas of Galaxies. Washington, D.C.: Carnegie Institution of Washington, 1994. ISBN 0-87279-667-1.
* 1 2 «Photometric distances to six bright resolved galaxies». Astronomy and Astrophysics Supplement, 142, 2000, pàg. 425–432. DOI: 10.1051/aas:2000155.
* 1 2 R. M. Gonzalez Delgado, E. Perez, C. Tadhunter J. M. Vilchez, J. M. Rodriguez-Espinosa «H II Region Population in a Sample of Nearby Galaxies with Nuclear Activity. I. Data and General Results». Astrophysical Journal Supplement, 108, 2000, pàg. 155. DOI: 10.1086/312951.
# Font del Pou (Claramunt)

La Font del Pou és una font del terme municipal de Tremp, del Pallars Jussà, a l'antic terme de Fígols de Tremp, en territori del poble de Claramunt.
Està situada a 833 m d'altitud, al nord-oest de Claramunt, al sud-est del Puny del Moro, a la partida de los Pous.

## Enllaços externs

* Institut Cartogràfic de Catalunya
# New Year's Revolution 2006

New Year's Revolution (2006), va ser el segon esdeveniment anual de pagament per visió (PPV) New Year's Revolution produït per la World Wrestling Entertainment (WWE). Va tenir lloc al Pepsi Arena d'Albany, Nova York el 8 de gener del 2006. Amb l'exclusiva participació de la marca Raw.

## Resultats

(c) = campió.
* Ric Flair (c) derrotà Edge (amb Lita) (5:13)
* Trish Stratus (c) derrotà Mickie James (7:17)
* Jerry Lawler derrotà Gregory Helms (9:32)
* Triple H derrotà The Big Show (16:11)
* Shelton Benjamin (amb Momma Benjamin) derrotà Viscerà (7:48)
* Ashley derrotà Maria, Torrie Wilson, Victoria i Candice Michelle (11:01)
* John Cena (c) derrotà Kurt Angle, Chris Mordetzky, Carlito, Shawn Michaels i Kane (28:23)
* Edge derrotà John Cena (c) (1:46)

## Vegeu també

* New Year's Revolution

## Enllaços externs

* Pàgina Oficial
# Formello

Formello és un comune (municipi) de la ciutat metropolitana de Roma, a la regió italiana del Laci, situat al sud-est dels Monts Sabatins, dins del Parc Regional de Veïs. L'1 de gener de 2018 tenia 13.070 habitants.
Formello limita amb els següents municipis: Campagnano di Roma, Roma i Sacrofano.

## Història

La zona ha estat habitada des de temps prehistòrics. S'hi troben alguns dels jaciments arqueològics associats a la poderosa antiga ciutat etrusca de Veïs, que rivalitzava amb Roma per un temps, al nord de la vila d'Isola Farnese, al sud de Formello. La població a la regió va disminuir després de la destrucció de Veïs el 396 aC.
En aquesta zona, cap a l'any 780, el Papa Adrià I va establir una gran finca de la qual formava part aquest territori, el seu Domusculta Capracorum, en contrast amb el poder de l'Abadia de Farfa, però va ser destruïda pels atacs sarraïns al segle ix. Els territoris de la domus incloïen un fundus formellum, on es va desenvolupar un assentament que es va esmentar per primera vegada el 1027.
Al segle xi era una possessió de la basílica romana de Sant Pau Extramurs, i probablement es va fortificar en el mateix període. En 1279 es va convertir en un feu de la família Orsini, que la va vendre a la família Chigi el 1661.

## Llocs d'interès

* Església de San Lorenzo, també coneguda com a Chiesa di San Lorenzo Martire (segles X-XI). Va rebre un campanar al segle xv i es va renovar el 1574 amb la incorporació de les dues naus. L'esquerra posseeix frescos de Donato Palmieri. Es troba al costat del Palazzo Chigi.
* Palazzo Chigi (segle xi). Va ser construït per la família Orsini, probablement per sobre de l'existent 'castrum esmentat al segle xi. Allotja el Museu Arqueològic del Camp de Veïs.
* Església de San Michele Arcangelo, també coneguda com a Chiesa San Michele Arcangelo (segle xii). Església romànica amb un campanar alt i una sola nau. Aquesta església només està oberta per a ocasions especials.
* Les ruïnes de Villa Chigi-Versaglia, construïdes pel cardenal Flavio Chigi (1631-1693) al segle xvii.

## Galeria d'imatges

* Centre històtic de Formello
* Pintura de Domenico Palmieri (aprox.1570)
* Església de San Michele Arcangelo
* Façana del Palazzo Chigi

## Referències

* ↑ «Resident population on 1st January 2018» (en anglès). ISTAT. [Consulta: 24 abril 2019].
* 1 2 «[http: //www.parrocchiaformello.it/chiese/ Chiese]» (en italià), 18-09-2013. [Consulta: 22 febrer 2019].
* ↑ «[https: //www.fondoambiente.it/luoghi/chiesa-di-san-michele-arcangelo-rm? Ldc FAI - Fondo Ambiente Italiano]» (en italià). [Consulta: 22 febrer 2019].

## Enllaços externs

* Formello - Lloc web oficial (italià)
# Natació sincronitzada als Jocs Olímpics d'Estiu de 2024 - Equip

La prova d'Equips de Natació sincronitzada als Jocs Olímpics de París 2024 serà la 8a edició de l'esdeveniment en unes Olimpíades. La prova es disputarà entre el 5 i el 7 d'agost del 2024 al Centre aquàtic de París, situat al municipi francès de Saint-Denis.
L'equip de Rússia és el vigent campió de la disciplina olímpica després de guanyar la medalla d'or als Jocs Olímpics de Tòquio 2020. La medalla de plata fou per la selecció de la Xina i el bronze se'l va endur l'equip d'Ucraïna.
L'equip de Rússia, és amb molta diferència, la selecció més guardonada, amb 6 medalles d'or, en les 7 edicions que l'esdeveniment ha estat present als Jocs Olímpics.

## Format

La prova per equips consisteix a fer una coreografia en equips de 8 persones de manera sincronitzada. La prova està formada per tres rutines, la tècnica, la lliure i l'acrobàtica (que debuta en aquesta edició olímpica). Hi ha tres panells de jutges que puntuen la coreografia de l'1 al 10. En la rutina tècnica es puntua l'execució, la impressió i els elements. En la rutina lliure es puntua l'execució, la impressió artística i la dificultat. I finalment en la nova rutina acrobàtica s'avalua la dificultat, l'execució i la impressió artística d'estructures complexes i combinacions acrobàtiques. Els equips hauran de fer les 3 coreografies i se sumaran les 3 notes totals per decidir les medalles. A més de la nova rutina, la gran novetat serà que per primera vegada a la història olímpica de la natació sincronitzada, cada equip podrà tenir un màxim de dos homes als equips, tot i que no serà obligatori.

## Classificació

França, com a país amfitrió té assegurada una plaça en els Jocs Olímpics. Egipte i Austràlia van aconseguir la seva plaça com a quota continental en el Campionat del Món Aquàtic de 2023. Les 2 places següents les van aconseguir Xina i Mèxic com a quotes continentals d'Àsia i Panamèrica. Finalment, les 5 últimes places es distribuiran en el Campionat del Món Aquàtic que es disputarà a Doha entre el 2 i el 10 de febrer de 2024.
| Esdeveniment | Data | Places | País |
| País amfitrió | - | 1 | França |
| Quota continental d'Àfrica | 14 - 22 juliol 2023 | 1 | Egipte |
| Quota continental Oceania | 14 - 22 juliol 2023 | 1 | Austràlia |
| Jocs asiàtics | 7 - 8 octubre 2023 | 1 | Xina |
| Jocs panamericans | 31 octubre - 3 novembre 2023 | 1 | Mèxic |
| Campionat del Món | 2 - 10 febrer 2024 | 5 | |

## Medaller històric

| Posició | País | | | | Total |
| 1 | Rússia | 6 | 0 | 0 | 6 |
| 2 | Estats Units | 1 | 0 | 1 | 2 |
| 3 | Xina | 0 | 3 | 1 | 4 |
| 4 | Japó | 0 | 2 | 2 | 4 |
| 5 | Canadà | 0 | 1 | 1 | 2 |
| 5 | Espanya | 0 | 1 | 1 | 2 |
| 7 | Ucraïna | 0 | 0 | 1 | 1 |

## Referències

* ↑ «Calendari oficial olímpic» (en anglès). Paris 2024. Arxivat de l'original el 1 de febrer 2023. [Consulta: 7 novembre 2023].
* ↑ «Tokyo 2020 Artistic Swimming Team Results» (en anglès). olympics.com.
* ↑ «What's new at Paris 2024? The revolution in the artistic swimming team event» (en anglès). olympics.com, 11-07-2023.
* ↑ «How to qualify for artistic swimming at Paris 2024» (en anglès). olympics.com, 27-06-2023.
# Força restauradora

La força restauradora o força elàstica, en un context físic, és una força variable que dona lloc a un equilibri en un sistema físic. Si el sistema s'allunya de l'equilibri, la força restauradora tendirà a que el sistema torni a l'equilibri. La força restauradora és una funció només de la posició de la massa o partícula. Sempre es dirigeix de nou cap a la posició d'equilibri del sistema. La força restauradora se refereix sovint en un moviment harmònic simple. La força responsable de restaurar la mida i la forma originals es denomina força restauradora.
Un exemple és l'acció d'una molla. Una molla idealitzada exerceix una força que és proporcional a la quantitat de deformació de la molla de la seva longitud d'equilibri, exercida en una direcció per oposar-se a la deformació. Estirant de la molla a una longitud més gran, fa que s'exerceixi una força que fa que la molla retorni a la seva longitud d'equilibri. La quantitat de força es pot determinar multiplicant la constant de l'elasticitat de la molla per la quantitat d'estirament.
Un altre exemple és el d'un pèndol. Quan el pèndol no es balanceja, totes les forces que actuen sobre el pèndol estan en equilibri. La força deguda a la gravetat i la massa de l'objecte al final del pèndol és igual a la tensió a la corda que sosté l'objecte cap amunt. Quan un pèndol es posa en moviment, el lloc d'equilibri està a la part inferior de l'oscil·lació, el lloc on descansa el pèndol. Quan el pèndol es troba a la part superior del seu balanceig, la força que porta el pèndol a aquest punt mitjà és la gravetat. Com a resultat, en aquest cas, la gravetat pot ser vista com la força restauradora en això. Restauració de la força d'un balanceig: (f = -kx) també coneguda com la Llei de Hooke.

## Referències

* ↑ Giordano, Nicholas. «Chapter 11, Harmonic Motion and Elasticity». A: College Physics: Reasoning and Relationships. 1st, 2nd. Cengage Learning, 2009, 2010, 2013, p. 360. ISBN 978-0-534-42471-8. OCLC 191810268. LCCN 2009288437.
* ↑ Beltrami, Edward J. «Chapter 1, Simple Dynamic Models». A: Mathematics for Dynamic Modeling. 2nd. Academic Press, 1998, p. 3–7. ISBN 9780120855667.
# Fiamignano

Fiamignano és un comune (municipi) de la Província de Rieti, a la regió italiana del Laci, situat a uns 70 km al nord-est de Roma i a uns 25 km al sud-est de Rieti. A 1 de gener de 2019 la seva població era de 1.299 habitants.

## Referències

* ↑ «Resident population on 1st january» (en anglès). ISTAT. [Consulta: 25 gener 2020].